Անաստասիա Մելնիկովա

Անաստասիա Ռյուրիկովնա Մելնիկովա (, ), կինոյի և թատրոնի ռուս դերասանուհի, Ռուսաստանի վաստակավոր արտիստ (2006), Սանկտ Պետերբուրգի օրենսդիր ժողովի հինգերորդ գումարման պատգամավոր։

Կենսագրություն 
Անաստասիա Մելնիկովան ծնվել է 1969 թվականի սեպտեմբերի 19-ին Լենինգրադում (ներկայում՝ Սանկտ Պետերբուրգ), բժիշկների ընտանիքում։ 1990 թվականին ավարտել է Լենինգրադի թատրոնի, երաժշտության և կինեմատոգրաֆիայի պետական ինստիտուտի (ЛГИТМиК, ներկայում՝ Ռուսաստանի բեմական արվեստների պետական ինստիտուտ), որտեղ սովորել է Իգոր Վլադիմիրովի կուրսում։ Ստաժավորում է անցել ԱՄՆ-ում։

1993 թվականին սկսել է աշխատել Վ. Կոմիսարժևսկայայի անվան թատրոնում։ Ռուս-ամերիկյան մյուզիքլի փառատոնի գեղարվեստական ղեկավարն է։

2011 թվականին Անաստասիա Մելնիկովան ընտրվել է Սանկտ Պետերբուրգի օրենսդիր ժողովի հինգերորդ գումարման պատգամավոր «Միասնական Ռուսաստան» կուսակցության կողմից, սակայն նա այդ կուսակցության անդամ չէ, այլ ունի թեկնածուի (կողմնակից) կարգավիճակ։

Սանկտ Պետերբուրգի օրենսդիր ժողովում Անաստասիա Մելնիկովան դարձել է մշակույթի, գիտության ու կրթության հանձնաժողովի նախագահի տեղակալ մշակույթի հարցերով։ Իր աշխատանքի մասին նա ասել է. 

2014 թվականի մարտի 11-ին նա ստորագրել է Ռուսաստանի Դաշնության մշակույթի գործիչների դիմումը, որով նրանք իրենց աջակցությունն էին հայտնում Վլադիմիր Պուտինի քաղաքականությանն Ուկրաինայում և Ղրիմում։

Ընտանիք 
Անաստասիա Մելնիկովայի նախնիների շարքում եղել են գյուղացիներ և առևտրականներ, ինչպես նաև ազնվականներ Վերյովկին-Շելյուտների տոհմից։ 20-րդ դարում Մելնիկովների տոհմում եղել են բազմաթիվ բժիշկներ, որոնք հիմնականում կրթություն են ստացել Սանկտ Պետերբուրգի ռազմաբժշկական ակադեմիայում։

Անաստասիա Մելնիկովայի նախնիները ծագումով Ռուսաստանի Արխանգելսկի մարզի Մեզեն քաղաքից են. նրա նախապապը՝ Վասիլի Վասիլևիչ Մելնիկովը, եղել է քաղաքի ամենահարուստ վաճառականներից մեկը։ Վերջինիս որդին՝ Անաստասիա Մելնիկովայի պապը, եղել է վիրաբույժ-ուռուցքաբան, բժշկական ծառայության գեներալ-մայոր, ԽՍՀՄ բժշկական գիտությունների ակադեմիայի ակադեմիկոս Ալեքսանդր Վասիլևիչ Մելնիկովը (1889-1958)։ Անաստասիա Մելնիկովայի հայրը՝ Ռյուրիկ Ալեքսանդրովիչ Մելնիկովը (1924-1993) և մայրը՝ Ելենա Օլեգովնան (ծնվել է 1946 թվականին), նույնպես վիրաբույժ-ուռուցքաբաններ են։

Եղբայրները՝ Օլեգ (վիրաբույժ, բժշկական գիտությունների թեկնածու) և Ալեքսանդր (իրավաբան)։ Հորեղբայրը՝ Օլեգ Մելնիկովը, աստղագետ է, ԽՍՀՄ գիտությունների ակադեմիայի թղթակից-անդամ։

Երբ Անաստասիա Մելնիկովան եղել է 18 տարեկան, մահացել է Թոմազը, ում հետ ինքը պիտի ամուսնանար, չնայած նա իրենից մեծ էր 22 տարով։

Անաստասիա Մելնիկովան ունի մեկ դուստր՝ Մարիան (ծնվել է 2002 թվականի հուլիսի 24-ին)։

1990 թվականին Անաստասիա Մելնիկովան ամուսնացել է Վյաչեսլավ Տելնովի (ծնվել է 1958 թվականի սեպտեմբերի 7-ին, ՌԴ մշակույթի վաստակավոր գործիչ, այն ժամանակ եղել է Սանկտ Պետերբուրգի վավերագրական ֆիլմերի ստուդիայի տնօրեն, հետագայում դարձել է «Լենֆիլմ» կինոստուդիայի տնօրեն) հետ, սակայն ութ տարի միասին ապրելուց հետո նրանք բաժանվել են։

Արվեստ

Ֆիլմագրություն

Հեռուստաներկայացում 
 1999 – Մեծարում – Սալլի Հեյնս

Դերեր թատրոնում 
 2009 – Ջոն Փրիսթլի, «Սկանդալային դեպք», Հարդեյքեր (անտրեպրիզա)
 2009 – Ալեքսեյ Կոզիրև, «Մահապատժի ենթարկել պետք չէ ներել», գիմնազիայի տնօրեն (անտրեպրիզա)
 2014 – Բեռնարդ Շոու, «Միլիոնատիրուհին», Էպիֆանիա (անտրեպրիզա)
 2015 – Ալեքսեյ Կոզիրև, «На Брудершафт» (Ալեկո թատրոն)

Այլ հեռուստանախագծեր 
 2006 թվականին մասնակցել է «Պարեր աստղերի հետ» հեռուստանախագծին,
 2007 թվականին վարել է «Лихие 90-е» հաղորդումը ՆՏՎ հեռուստաալիքով,
 2007 հոկտեմբերից մինչև 2009 թվականի մարտ վարել է «Անաստասիա Մելնիկովայի մասնավոր այցը» () հաղորդումը 100ТВ հեռուստաալիքով,
 2009 թվականի հոկտեմբերի 22-ից մինչև 2010 թվականի օգոստոս վարել է «Участок» հաղորդումը Առաջին ալիքով։

Ծանոթագրություններ

Արտաքին հղումներ 
 Следователь из рода Рюрикова. // Российская газета, 14 апреля 2006.

Ռուս դերասանուհիներ
Ռուսաստանի Դաշնության վաստակավոր արտիստներ
Ռուս հաղորդավարներ
«Միասնական Ռուսաստան» կուսակցության անդամներ
Բարեկամության շքանշանի ասպետներ (Ռուսաստան)
Ռուս հեռուստատեսային դերասանուհիներ
Խորհրդային դերասանուհիներ